Μια ακόμα επιβεβαίωση ότι την ΑΕΚ που ξέραμε προ Καρέρα θα πρέπει να την… ξεχάσουμε έδωσε η «Ένωση».



Παρά το πλήθος απουσιών, η οι «κιτρινόμαυροι» έκαναν ό,τι ήθελαν στον Βόλο και με ωραίο ποδόσφαιρο έφτασαν σε δεύτερη συνεχόμενη τριάρα (3-1).



Με τον Οικονόμου να δίνει προβάδισμα (9’), τον ασταμάτητο Αλμπάνη να καθαρίζει πρόωρα το παιχνίδι (25’) και τον Κλωναρίδη να σφραγίζει το σκορ (52’), οι φιλοξενούμενοι σφράγισαν το διπλό και πάνε με φόρα στο ντέρμπι με τον Ολυμπιακό.



Εξαιρετικό ντεμπούτο από τον Σιμάνσκι, που αγωνίστηκε 79 λεπτά και δεν έδειξε απλώς να έχει προσαρμοστεί, αλλά και ικανός να γίνει ο χαφ-σημείο αναφοράς που τόσο λείπει από την ΑΕΚ.



Πώς έπαιξε



Με πολλές αλλαγές (εξαιτίας απουσιών και rotation ενόψει του ντέρμπι με τον Ολυμπιακό) παρέταξε την ΑΕΚ ο Μάσιμο Καρέρα. Έχοντας εκτός πλάνων τους τιμωρημένους Λιβάγια-Χουλτ και τους τραυματίες Τσιγκρίνσκι, Παουλίνιο, Γαλανόπουλο, ο Ιταλός άφησε στον πάγκο και τους Μάνταλο, Βέρντε, Ολιβέιρα. Έδωσε λοιπόν την ευκαιρία στον Σιμάνσκι να κάνει ντεμπούτο, ξεκίνησε βασικούς τους Σαμπανάτζοβιτς, Κλωναρίδη και Αλμπάνη και διαμόρφωσε ως εξής το 3-5-2:







Το ματς



Με τρόπο που αρμόζει σε ομάδα που κάνει πρωταθλητισμό (και δεν έχει μείνει τόσο πίσω στη διεκδίκηση της κορυφής) μπήκε στο παιχνίδι η ΑΕΚ. Συνεχίζοντας τα εξαιρετικά δείγματα μεταμόρφωσης μετά την έλευση του Καρέρα, η «Ένωση» στρίμωξε από νωρίς τον αντίπαλό της. Και πριν καταλάβει εκείνος τι συνέβη, είχε πάρει ήδη το προβάδισμα με εξαιρετική κεφαλιά του Οικονόμου (από ιδανική εκτέλεση κόρνερ του Λόπες). Αν και προηγήθηκαν ωστόσο, οι «κιτρινόμαυροι» συνέχισαν στο ίδιο τέμπο: Με πίεση ψηλά, ωραίες εμπνεύσεις από τον Αλμπάνη και κινητικότητα που τους επέτρεπε να κλείνει κάθε διάδρομο.



Δεν άργησαν λοιπόν ν’ ανταμειφθούν δεύτερη φορά για τη συντριπτική τους υπεροχή. Έστω κι αν χρειάστηκε γι’ αυτό η γκέλα του Φεράρι, που επέτρεψε στον Αλμπάνη να σφραγίσει και με γκολ την εξαιρετική του εμφάνιση. Κάπως έτσι η ΑΕΚ έδειχνε να κλειδώνει πρόωρα το ματς. Και σημαντική συνεισφορά σε αυτό είχε και ο Σιμάνσκι: Ο Πολωνός έπαιρνε πολλές πρωτοβουλίες, είχε άψογες τοποθετήσεις, έπαιζε σίγουρα την μπάλα και είχε πίεση στα μαρκαρίσματά του. Δεν δίσταζε, δε, να εκτελεί και τα στημένα, δείχνοντας ότι (εκτός των άλλων) διαθέτει και αρκετά καλό πόδι.







Κάτι που επιβεβαιώθηκε λίγο μετά την έναρξη του δεύτερου ημιχρόνου. Τότε που έκανε άψογη κάθετη πάσα στον Λόπες, τον έβγαλε μόνο από αριστερά και του επέτρεψε να σερβίρει (με τη δεύτερή του ασίστ στο παιχνίδι) το παρθενικό γκολ του Κλωναρίδη φέτος. Απαλλαγμένη λοιπόν από το όποιο άγχος και με τον Σιμάνσκι να δείχνει καλύτερος όσο περνούσε η ώρα, η ΑΕΚ έκανε ό,τι ήθελε στο γήπεδο. Και θα μπορούσε να έχει ξεχειλώσει κι άλλο το σκορ, αν ο Ντέλετιτς δεν σπαταλούσε άχαστη ευκαιρία που έφτιαξε η φοβερή ενέργεια του ασταμάτητου Αλμπάνη και το «πάρε-βάλε» του Σιμάνσκι.



Όχι ότι αυτή ήταν η τελευταία ευκαιρία της «Ένωσης» να πετύχει εντυπωσιακότερο σκορ. Ακολούθησαν κι άλλες καλές φάσεις (με συρτό σουτ του Ντέλετιτς, άστοχο πλασέ του Σιμάνσκι και κοντινή κεφαλιά του Σιμόες) που δεν αξιοποιήθηκαν. Αυτό όμως λίγη σημασία είχε. Όπως και το γκολ της τιμής του Γκουαροτσένα (με κοντινή κεφαλιά λίγο πριν το τέλος). Διότι δεν άλλαξε τη γενική εικόνα, που λέει ότι η ΑΕΚ συνέχισε τη διαρκή βελτίωση επί Καρέρα. Και κερδίζοντας παράλληλα παίκτες (Λόπες, Αλμπάνης, Σιμάνσκι, Κλωναρίδης) δείχνει ικανή ν' αντιστρέψει το κλίμα της σεζόν ως τώρα.







Δείτε πώς παρακολουθήσατε σε real time την εξέλιξη του αγώνα από το control room του sport-fm.gr





Οι συνθέσεις των ομάδων

Γκαραβέλης, Διαμαντής, Κανταμούρο (26’ λ.τ. Οικονόμου), Δημόπουλος, Ντεντάκης, Φεράρι, Τσοκάνης, Ζοάο (46’ Τόρες), Μπαλογιάννης, Μουνίθ, ΓκουαροτσέναΜελίσσας, Λύρατζης, Τσαούσης, Γέντρισεκ, ΜαξΜπάρκας, Σβάρνας, Οικονόμου, Βράνιες (80’ Βασιλαντωνόπουλος), Λόπες, Μπακάκης, Σιμόες, Σαμπανάτζοβιτς, Σιμάνσκι (79’ Μπότος), Αλμπάνης, Κλωναρίδης (61’ Ντέλετιτς)Τσιντώτας, Βέρντε, Μάνταλος, ΟλιβέιραΤσαγκαράκης (Χανίων)Κούλα (Ξάνθης), Σινιοράκης (Χανίων)Πανθεσσαλικό ON DEMAND: Όλα τα ρεπορτάζ στο επίσημο κανάλι του ΣΠΟΡ FM στο youtube